kardosdrur/scandi-wiki huggingface dataset:
Viborg Karate Skole

Viborg Karate Skole er en dansk karateklub med hjemsted i Viborg Hallen i Viborg. Klubben blev stiftet 9. maj 1975.

Siden 1987 har Viborg Karate Skole – som første europæiske klub – udbudt Ashihara, en selvforsvarspræget stilart og været medlem af NIKO – New International Karate Organization.

Skolen var Europas første til at undervise i karate af typen kaldet Ashihara, og fungerer som hovedkvarter for Europa og USA.

Skolen arrangerer de to vigtigeste aktiviteter indenfor Ashihara Karate. 

Den ene er den årlige internationale sommerlejr på Livø, som de har haft siden 1992. På den internationale sommerlejr træner de over 5 dage, hvor der er graduering den næstsidste dag. Om formiddagen er der "kyu-gradueringer", og om aftenen er der "dan-graduering", der ledes af Sensei Jens Bjerrekær og Shihan Dai Per Løkken.

Den anden specielle aktivitet har været VM i Ashihara, Sabaki Challenge Spirit. Siden 1994 har skolen været arrangør af dette verdensmesterskab, som afholdes påskelørdag i Viborg. Det er et rent elitearrangement, hvor de bedste i verden sættes op imod hinanden for at kæmpe om prestigefyldte titler. Hele klubben og pårørende til medlemmerne er med til afvikle dette store stævne. Blot det at deltage til stævne betragtes som en stor sejr i sig selv, da blot tanken om at møde de bedste i verden, er nok til at skræmme de fleste.

Eksterne henvisninger 
Viborg Karate Skole's hjemmeside
Viborgs karatekonge ekskluderet

Japansk kampsport
Etableret i 1975
Karate Skole
Idrætsforeninger i Danmark
Hvalfanger (skib)

Betegnelsen hvalfanger bruges dels om en person, der fanger hvaler, og dels om et fartøj, der er bygget til hvalfangst. Nogle hvalfangere slæber den fangede hval til kysten, mens andre hvalfangere er bygget som fabrikker, der kan partere og behandle hvalen om bord. Skibe af denne type bruges i dag primært i Norge, Island og Japan.

Skibene på billedet har dampmaskine. Bemærk udkigstønden, der benyttes når en hval skal lokaliseres, og den høje stævn, hvor harpunkanonen gøres fast under hvalfangst. Harpunen kan være forsynet med en sprængladning, der slår hvalen ihjel og en line, der benyttes til at slæbe hvalen af sted ind mod kysten.

Skibstyper
Hvalfangst
Jagt
José Roberto Rodrigues Mota

José Roberto Rodrigues Mota Junior (født 10. maj 1979) er en brasiliansk fodboldspiller, der siden den 18. december 2012 har været kontraktløs. Han har tidligere spillet for bl.a. de danske klubber Randers FC, Viborg FF samt AaB.

Karriere 
Han startede sin karriere i brasiliansk fodbold, men da han ikke kunne få fast spilletid søgte han til Danmark. Mota startede til prøvetræning hos Randers FC. Han fik en kontrakt, og på et halvt år viste han sit talens. Siden da har han været på kontrakt i Viborg FF, hvorfra han i 2007 skiftede til AaB.

Efter skiftet til AaB fik Mota problemer med skader og fik aldrig kæmpet sig på førsteholdet. I stedet blev han fra marts 2008 udlejet til den norske tippeligaklub, Molde FK. Der fik han succes og begyndte at finde de evner, som han viste i Randers FC og Viborg FF. Efter 31 kampe havde han scoret 16 mål og startet inde 25 af kampene. Da Motas lejekontrakt hos Molde FK udløb var Molde interesserede i at købe ham fra Aalborg BK. AaB og Molde blev enige om en transfersum på 4 millioner norske kroner, svarende til 3,4 millioner danske kroner . Forhandlingerne mellem Molde og Mota brød først sammen, da Motas lønkrav var for stort til Moldes budget. Men efter lang tids forhandling lykkedes det til sidst Mota at blive enig med Molde.

Motas indflydelse i Molde blev især tydelig, da det lykkedes norske fans at indsamle 250.000 norske kroner (213.000 DK), som skulle hjælpe Molde med at købe Mota fri i AaB.

Referencer

Eksterne henvisninger 
 Motas spillerprofil  på Molde FKs hjemmeside

Fodboldspillere fra Brasilien
Fodboldspillere fra Viborg FF
Fodboldspillere fra AaB
Fodboldspillere fra Randers FC
Fodboldspillere fra Molde FK
Personer fra São Paulo
Som regel er vi glade

Som regel er vi glade ... er titlen på Danser med Drenges sjette CD-album, som blev udsendt 22. september 2003 af selskaberne Glad Grammofon og Recart Music.

Albummet var DmDs første fulde studiealbum siden Sig mig ... er De klar over, hvem vi var? i 1997. Det blev samtidig et brud på bandets beslutning om ikke at lave flere studie-CD'er efter det kombinerede studie- og opsamlingsalbum Popsamling i år 2000, hvor DmD ændrede status til at være et live-orkester.

Stemningen på albummet er mere åben og glad end på de tidligere album. Åbningstracket "Nu kan det kun gå fremad" er en overskrift for indholdet og er samtidig en kommentar til gruppens egen situation dengang: "Når man står på bunden, kan det kun gå fremad", hedder det i covernoterne.

Coveret viser Rie Rasmussen, Klaus Kjellerup og Stanley Møller i tophumør, placeret foran et foto af et nedbrændt kirgisisk landskab. Billedet er taget af en af gruppens fans blandt soldaterne i Det danske flyvevåben, der var udstationeret i Kirgisistan i 2003.

Flere af albummets sange har haft fast plads i DmDs live-program i de følgende år, bl.a. balladen "Tag godt imod ham", reggae-sangen "Hey mr. Spåmand" og latino-nummeret "En dejlig morgen", som oprindelig blev skrevet til filmen Min søsters børn i 2001.

Inden album-indspilningerne forlod trommeslager Esben Duus gruppen og blev erstattet af Kasper Foss. Foss forlod imidlertid DmD igen umiddelbart inden udgivelsen - en beslutning han ifølge sin erindringsbog senere fortrød.

Albummet nåede ifølge bandets webside at sælge små 20.000 eksemplarer, inden CD'en udgik.

Tracks 
 "Nu kan det kun gå fremad" - (Kjellerup, Trier) [3:51]
 "Hvor var vi bare kloge" - (Stanley, Kjellerup, Trier) [3:58]
 "Tag godt imod ham" - (Kjellerup, West) [3:56]
 "Jeg lover dig succes" - (Kjellerup, Trier) [3:44]
 "Se ind i spejlet" - (Kjellerup) [4:22]
 "Hey Søster" - (Kjellerup, Trier) [3:26]
 "Hey mr. Spåmand" - (Stanley, Kjellerup, Trier) [4:30]
 "Hvorfor kan vi så ikke?" - (Kjellerup) [3:08]
 "Skabt til meget mere" (Kjellerup, Bolvig) [3:43]
 "En dejlig morgen" - (Kjellerup, Trier) [3:09] - fra filmen Min søsters børn.

Musikere (band) 

 Rie Rasmussen (vokal)
 Klaus Kjellerup (bas, guitar, keyboards, rap, kor)
 Steffen Qwist (lead guitar)
 Henrik Stanley Møller (keyboards, kor)
 Morten Bolvig (flygel, orgel)

Gæster 

 Jan Sivertsen (trommer 1, 2, 7, 8)
 Kasper Foss (trommer 4, 5, 6, 9)
 Simon West (clavinet)
 Anders Gårdmand (saxofon)
 Jazzy H (human beatbox)
 Rune Haarder Olesen (percussion)
 Heidi Degn, Christina Birksø, Christina Boelskifte, Jesper Mejlvang, Aske Jacoby (kor)
 Jan Glæsel, Niels Harrit, Nils Landgren (blæsersample)

Referencer

Eksterne henvisninger 
Officiel info for dette album

Album fra 2003
Danser med drenge-album
Vekselvarm

En vekselvarm eller koldblodet organisme opretholder ikke en konstant kropstemperatur i modsætning til pattedyr og fugle. Dyr med vekselvarme kan for eksempel være krybdyr. Deres temperatur følger i højere grad omgivelserne. Modsætningen til vekselvarme dyr er ensvarme dyr (eller varmblodede).

Der findes forskellige grader af koldblodet-hed:
 Ectotherm – dyr der styrer kropstemperaturen ved brug af varme udefra (Græsk: ecto = "udenfor", therm = "varme"), 
 Poikiloterm – dyr hvis kropstemperatur varierer og ofte er næsten den samme som dens omgivelser (Græsk: poikilos = "varieret", therm = "varme").
 Bradymetabolism – dyr der har et lavt stofskifte ved hvile (Græsk: brady = "langsom", metabol = "til at modificere").

På grund af denne underinddeling bruges udtrykkene vekselvarm eller koldblodet ikke længere videnskabeligt.

Zoologi
Ånden fra Finderup

Ånden fra Finderup er en bog udgivet i 2005 af tidligere folketingsmedlem Jacob Buksti. Bogen beskriver kronologisk de begivenheder der den 11. april 1992 ledte til kongemordet på Svend Auken på den socialdemokratiske partikongres i Vejle.

Gennem et stort udvalg af kilder og personlige erfaringer er det lykkedes at beskrive forløbet sandfærdigt, uden at tage afstand til "kongemorderen" Poul Nyrup eller Auken selv. Titlen refererer til mordet på  kong Erik Klipping i Finderup Lade i 1286.

Politisk litteratur
Danmarks politik
Litteratur i 2005
Litteratur fra Danmark
Eventyrløbet

Eventyrløbet er et løb der afholdes i Odense hvert år på Kristi Himmelfartsdag. Det er det største motionsløb i Danmark og tilbyder både 5 og 10 km distancer. Løbet bliver arrangeret af Odense Atletik/Odense Gymnastikforening.

Deltagere:
2008-løbet var der 18.000 deltagere.
2012-løbet var der 22.000 deltagere.

Motionsløb i Danmark
Sport i Odense
Karl Renner

Karl Renner (; født 14. december 1870, død 31. december 1950) var østrigsk jurist, retssociolog og politiker. Han var statskansler fra 1918 til 1920 og igen i 1945. I december 1945 valgtes han til det genoprettede Østrigs første forbundspræsident, hvilken post han beklædte til sin død.

Efter afsluttede jurastudier blev Karl Renner i 1896 ansat i det østrigske rigsråds (parlaments) bibliotek. I 1907 blev han indvalgt i rigsrådet. Efter det østrig-ungarske monarkis sammenbrud i 1918 blev Renner statskansler (regeringschef) i republikken Tysk-Østrig. Han undertegnede den 10. september 1919 Saint-Germain-traktaten, der for Østrigs vedkommende fastlagde fredsbetingelserne efter 1. verdenskrig, og som bl.a. forhindrede, at Tysk-Østrig sluttede sig sammen med Tyskland. Han forblev medlem af parlamentet og var dets formand fra 1931 til 1933.

Også efter at Østrig ved Anschluss i 1938 faktisk blev indlemmet i Tyskland, var Renner tilhænger af sammenslutningen. Som de fleste andre socialdemokratiske politikere og store dele af befolkningen betragtede han Østrig som en del af Tyskland.

Renner tilbragte årene under det nazistiske styre 1938 – 1945 tilbagetrukket i sin villa, medens andre politikere gik i eksil eller endte i koncentrationslejre.

I april 1945 tilbød Renner sig over for Stalin som leder af en regering for et genoprettet Østrig, og han dannede en samlingsregering med deltagelse af socialdemokrater (SPÖ), konservative (ÖVP) og kommunister (KPÖ). Trods nogen skepsis fra USA, Storbritannien og Frankrig opnåede han også disse sejrs- og besættelsesmagters anerkendelse og tillid. I december 1945 valgtes han til det genoprettede Østrigs, den 2. republiks, første præsident.

Eksterne henvisninger 

Østrigs forbundspræsidenter
Kanslere fra Østrig
Udenrigsministre fra Østrig
Politikere fra Østrig
Stiftere af kooperativer
Ophidiofobi

Ophidiofobi er betegnelsen for fobien, hvor man har en sygelig angst for slanger. Ophidia er det græske navn for slange, mens fobi er ordet skræk. Der findes mange forskellige fobier over for bestemte krybdyr, men ophidiofobi er den mest udbredte. Hypnose, adfærdsterapi og meditation har alle vist sig at have en effekt i behandlingen af fobien for slanger.

Fobien i populær kultur
I Indiana Jones filmene har hovedpersonen denne fobi

Fobier
Flandern Rundt

Flandern Rundt () er et cykelløb afholdt i Flandern, Belgien. Det afholdes hvert forår, præcis en uge før Paris-Roubaix. Det var tidligere en del af UCI World Cup. Det er nu en del af UCI World Tour og det anses for at være en af klassikerne på den europæiske cykelkalender, samt et af cykelsportens monumenter.

Historie 
Løbet blev startet af Karel Van Wijnendaele i 1913. Løbet blev ikke afholdt 1915-1918 pga. 1. verdenskrig, men fortsatte i 1919. I 1920'erne og 1930'erne blev løbet mere populært og er i dag det vigtigste løb i Flandern, hvor cykelløb er meget populært. Kælenavnet for løbet er Vlaanderens mooiste, eller "Flanderns smukkeste". Byen Oudenaarde der i dag er målby, hvor det ellers historisk har været i Meerbeke, har et museum dedikeret til løbet: Centrum Ronde van Vlaanderen.

Ruten 
Den præcise rute ændrer sig ikke meget fra år til år. Den sidste større ændring var i 2003 da den stejle Koppenberg stigning blev inddraget igen efter at have været ude siden 1987 grundet meget dårlig brolægning. Koppenberg-stigningen er den mest berømte stigning og den har tidligere, da vejen var meget dårligere, tvunget ryttere til at trække deres cykel. Den er ikke blev brugt mellem 1987 og 2003, efter et styrt  i 1987 hvor Jesper Skibby — som førte løbet på det tidspunkt — og som blev fulgt så tæt af en løbsbil,  at hans cykel næsten blev mast under bilen. I 2003 blev belægningen grundigt repareret. 

Ruten har mange stejle stigninger, der ofte er brolagte. Løbet sammenlignes ofte med Paris-Roubaix da begge indeholder vej der er brolagt. Flandern Rundts mange korte stejle stigninger gør dog løbet helt anderledes end det flade Paris-Roubaix.

For nogle tilskuere er der gået sport i at se løbet så mange steder som muligt, dette kaldes couperen .

Stigninger

Vindere

Se også 
Flandern Rundt for kvinder

Noter
Dueurt

Dueurt (Epilobium) er en slægt med næsten 200 arter, som er udbredt i Europa, Asien, Nordamerika og på New Zealand. Det er for det meste urteagtige planter (enårige eller stauder) med opret vækst. Enkelte arter er halvbuske. Bladene er modsatte (i hvert fald nederst), og blomsterne sidder samlet i endestillede aks eller klaser. Den enkelte blomst er 4-tallig og lyserød eller næsten hvid. Frugten er en kapsler med talrige frø.

Slægten har været gennem en del taxonomiske ændringer, men i dag ser der ud til at være enighed om at indordne arter fra de tidligere slægter Boisduvalia, Chamaenerion, Chamerion, Pyrogennema og Zauschneria under Dueurt (Epilobium).

Her beskrives kun de arter, som er vildtvoksende i Danmark, eller som dyrkes her. Mange af arterne er frygtede ukrudt i haver og parker.

 Dunet dueurt (Epilobium parviflorum)
 Glat dueurt (Epilobium montanum)
 Kantet dueurt (Epilobium tetragonum)
 Kirtlet dueurt (Epilobium ciliatum)
 Kærdueurt (Epilobium palustre)
 Lodden dueurt (Epilobium hirsutum)
 Risdueurt (Epilobium obscurum)
 Rosendueurt (Epilobium roseum)

Bemærk, at arterne under Gederams er udskilt fra Epilobium og indsat i den selvstændige slægt Chamerion.

Biplanter
Jaap de Hoop Scheffer

Jaap de Hoop Scheffer (født 3. april 1948) er en hollandsk politiker og var generalsekretær for NATO fra 2004-2009. Han har været udenrigsminister i Holland.

Æresbevisninger 
Jaap de Hoop Scheffer er siden den 16. oktober 2004 Kommandør af Storkorset af Trestjerneordenen.

Kildehenvisninger

Eksterne henvisninger 

Landbrugsministre fra Nederlandene
Udenrigsministre fra Nederlandene
Generalsekretærer for NATO
Kommandører af Storkorset af Trestjerneordenen
Næringsloven

Næringsloven (Lovbekendtgørelse nr. 185 af 25. marts 1988) fastlægger regler for udøvelse af erhvervsvirksomhed i Danmark. Loven fastlægger bl.a. regler om handel uden for fast forretningssted (omførsel).

Danmarks love
Handel
Bourbon (whisky)

Bourbon eller Bourbon whisky er en amerikansk whiskytype. Den er opkaldt efter det gamle Bourbon County i Kentucky, USA, som oprindeligt dækkede det meste af Kentucky. Grundet whiskyens høje kvalitet fra dette område, brugte man navnet Bourbon whiskey som en kvalitetsbetegnelse, der så sidenhen er blevet en præcist defineret whiskykatagori

En bourbon skal være fremstillet i USA af minimum 51% majs, og være lagret på nye fade, der skal være fremstillet af amerikansk hvideg og brændes (forkulles) indvendig. Bourbon whisky kan i dag fremstilles i hele USA, men den fremstilles fortsat næsten udelukkende i staten Kentucky. Der er ingen minimumskrav på alder for en bourbon. Straight Bourbon skal være lagret i minimum 2 år.

Nogle af de kendte mærker bourbon er Jim Beam, Wild Turkey og Four Roses. Mærket Jack Daniel's opfylder klassifikationskravene til at være en bourbon, men betegner sig selv som en Tennessee whisky. 

Whisky
Mogens Munk

Mogens Munk er navnet på flere personer:

 Mogens Pedersen Munk (død 1410) – dansk rigsråd
 Mogens Olufsen Munk (død 1558) – dansk rigsråd og landsdommer
 Mogens Munk Rasmussen (født 1941) – dansk erhvervsmand
Sydafrikas politik

Sydafrika er en parlamentarisk repræsentativ demokratisk republik. Landets præsident tjenere både som statsoverhoved og regeringschef. Præsienten bliver valgt af National Assembly of South Africa (underhuset i Sydafrikas parlament), og skal have nationalforamlingens tillid for at forblive på sin post. Sydafrikanerne vælger også den provinsielle myndigheder, der styrer landets ni provinser.

Siden apartheid blev afskaffet i 1994 har African National Congress (ANC) domineret landets politi. ANC har været ved magten i den lovgivende magt, og i otte ud af de ni provinser (Vest-Kapprovinsen styres af Democratic Alliance). ANC fik 57,50% af stemmerne ved valget i 2019. Det fik 62,9% af de direkte stemmer ved kommunalvalget i 2011. Den primære opposition til ANC er Democratic Alliance, ledet af John Steenhuisen (tidligere Mmusi Maimane), der modtog 20,77% af stemmerne i 2019. Anre store partier, der er repræsenteret i parlamentet er Economic Freedom Fighters og Inkatha Freedom Party, der primært repræsenterer zuluer. Tidligere store partier tæller New National Party, der både introducerede og afskaffede apartheid via sin forgængerNational Party, men som blev opløst i 2005 for at fusionere med ANC. Jacob Zuma tjente som landets præsident fra 9. maj 2009 frem til han gik af i februar 2018. Hans efterfølger blev Cyril Ramaphosa.

Economist Intelligence Unit rangerede Sydafrika som et "fejlbehæftet demokrati" på deres Demokrati-indeks i 2019.

Referencer
Peter Larsen

Peter Larsen eller Peder Larsen kan have flere betydninger:

Personer (Peter Larsen)
 Peter Larsen (politiker) (1924-1970) – en dansk politiker, minister og gårdejer.
 Peter Larsen (fodboldspiller) – en dansk fodboldspiller.
 Peter Larsen (skuespiller) – en dansk skuespiller.
 Peter Larsen (skribent) (1810-1892) – en dansk skribent.
 Peter Larsen (grossist) (?-1949) – dansk kaffegrossist
 Peter Larsen (Oberleutnant) – medlem af det tyske mindretals ledelse under 2. verdenskrig
 Peter Larsen (medieforsker) (født 1943) – en dansk medieforsker
 Peter Larsen (regionsrådsmedlem) – dansk politiker, regionsrådsmedlem i Region Nordjylland

Personer (Peder Larsen)
 Peder Larsen – en dansk politiker og statsrevisor.
 Peder Larsen (maler) – dansk maler, 1898-1956

Se også 
 Peter Larsens Kaffe – en dansk virksomhed.
Dirk Stikker

Dirk Uipko Stikker (født 5. februar 1897 i Winschoten, Holland, død 23. december 1979 i Wassenaar, Holland, var en hollandsk politiker og diplomat, udenrigsminister (1948-1952), ambassadør i Storbritannien (1952-1958) og NATOs generalsekretær (1961-1964).

Eksterne henvisninger 

 www.nato.int  

Diplomater fra Nederlandene
Generalsekretærer for NATO
Politikere fra Nederlandene
Oliver Bjerrehuus

Oliver Bjerrehuus (født 6. oktober 1975) er en dansk tidligere model.

I 1997 flyttede han til New York, hvor hans modelkarriere tog fart med jobs for bl.a. Calvin Klein, Nautica og Giorgio Armani. Han flyttede tilbage til Danmark i 2003.

I 2007 debuterede han som vært for Pixel.tv, en dansk internetkanal med anmeldelser af computerspil.

I 2008 var han med i det danske danseprogram Vild med dans, men røg dog ud som den første. Året efter deltog han i Zulu Djævleræs på TV2 Zulu.

Han medvirkede i 4-stjerners Middag i 2010 og det lignende program Til middag hos... i 2011, samt 2016.
I 2011 var han deltager i programmet Vild med Comedy, sammen med blandt andre Rasmus Nøhr og Thomas Evers Poulsen.
I 2014 var han vært på Big Brother.

Han har medvirket i programmet Linse på Tur, der kan ses på Viaplay.

Privatliv 
Han er søn af Suzanne Bjerrehuus og Ole Brøndum-Nielsen. Sammen med sin tidligere kone, Anna von Lindholm, har han sønnen Oscar (født 12. januar 2001), som er model og DJ.

I 2003 gik Bjerrehuus og von Lindholm fra hinanden, og senere blev Oliver Bjerrehuus kæreste med Gunnvør Dalsgaard, som han fik tre børn med: Sigga (født 7. april 2010), Hanna (født 12. juli 2013) og Hugo (født 29. maj 2017).

En overgang har han dannet par med Jackie Navarro.

I 2020 blev Oliver Bjerrehuus kærester med den 25 år yngre, Sofie Amalie Elkjær, men dette blev først offentligt i 2021.

Referencer

Eksterne henvisninger 
 

Personer fra København
Fotomodeller fra Danmark
Studenter fra Aurehøj Gymnasium
Highbury

Highbury er et distrikt i London Borough of Islington med postkoden N5. 

Islington
Bydele i London
Chad Michael Murray

Chad Michael Murray (født den 24. august 1981 i Buffalo, New York, USA) er en amerikansk model og skuespiller. Han har bl.a. medvirket i tv-serien One Tree Hill, hvor han spillede Lucas. Han voksede op i en stor familie med tre brødre, en halv-bror og en søster. Han er også med i serien Gilmore Girls, hvor han spiller Tristan som går på Chilton sammen med Rory. Før One Tree Hill havde han en rolle i Dawson's Creek, hvor han spillede en af Jen Lindleys elskere.

Allerede som 4-5-årig lagde han ud med at optræde med sang, dans og teater for hans relativ store familie, sammen med sine tre brødre og sin halvbror og søster.

Han blev gift den 16. april 2005 med skuespilleren Sophia Bush, der også spiller med i One Tree Hill. Men fem måneder senere blev de separeret. Den 4. april 2006 blev han forlovet med Kenzie Dalton, der var en statist på tv-serien One Tree Hill.

Han blev gift med Sarah Roemer i januar 2015. De har sammen fået en søn i maj 2015, og en datter i marts 2017.

Filmografi

Eksterne henvisninger 

 

Skuespillere fra USA
Tv-skuespillere fra USA
Personer fra Buffalo
Highbury (flertydig)

Highbury har flere betydninger

 Highbury – et område i London
 Arsenal Stadium – et tidligere stadion, der gik under navnet Highbury grundet placeringen her i London.
Slagvolumen

Slagvolumen har flere betydninger:

Slagvolumen (motor) – det rumfang motorens cylindre gennemløber i løbet af en cyklus.
Slagvolumen (lægevidenskab) – den mængde blod hjertet pumper ud ved hvert hjerteslag.